A Bizottság 3480/88/EGK Rendelete
(1988. november 9.)
az export-visszatérítés előlegezésére nem jogosító alaptermékek rögzítéséről szóló 1618/81/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 2221/88/EGK rendelettel [1] módosított, a gabonafélék piacának közös szervezéséről szóló, 1975. október 29-i 2727/75/EGK tanácsi rendeletre [2] és különösen annak 16. cikke (6) bekezdésére, valamint a mezőgazdasági termékek piacának közös szervezéséről szóló egyéb rendeletek vonatkozó rendelkezéseire,
tekintettel a legutóbb a 2026/83/EGK rendelettel [3] módosított, a mezőgazdasági termékekre vonatkozó export-visszatérítés előzetes kifizetéséről szóló, 1980. március 4-i 565/80/EGK tanácsi rendeletre [4],
mivel az 565/80/EGK rendelet 4. cikke (2) bekezdése az alaptermékekből előállított feldolgozott termékekre és árukra vonatkozik, feltéve hogy az aktív feldolgozási intézkedések nincsenek megtiltva a hasonló termékek esetében;
mivel a tejtermékeknek az aktív feldolgozási eljárásból és bizonyos szokásos kezelési módokból való kizárására vonatkozó különleges intézkedések megállapításáról szóló 866/84/EGK rendelet felfüggesztéséről szóló, 1988. július 19-i 2236/88/EGK tanácsi rendelet [5] által a Tanács az 1988/89. gazdasági év végéig engedélyezte az aktív feldolgozási eljárás alkalmazását a szóban forgó termékek esetében, és mivel eszerint a jelzett időszakban e termékekre vonatkozó visszatérítést előzetesen ki lehet fizetni;
mivel a 2880/84/EGK rendelettel [6] módosított 1618/81/EGK bizottsági rendeletet [7] ezért naprakésszé kell tenni, és a tejtermékeket törölni kell az említett intézkedésekre nem jogosult alaptermékek jegyzékéből;
mivel a legutóbb a 3174/88/EGK rendelettel [8] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendelettel [9] a Tanács új árunómenklatúrát vezetett be; mivel az 1618/81/EGK rendeletet ennek megfelelően ki kell igazítani;
mivel az e rendeletben előírt intézkedések összhangban vannak az érintett irányítóbizottságok véleményével,
ELFOGADTA EZT A RENDELETET:
1. cikk
Az 1618/84/EGK rendelet a következőképpen módosul:
1. Az 1. cikk helyébe a következő lép:
"1. cikk
Az 565/80/EGK rendelet 4. cikkében említett intézkedésekre nem jogosult alaptermékek jegyzéke a mellékletben található.
Ezeket az alaptermékeket azonban csak akkor kell kizárni, amennyiben a következőkben említett termékek feldolgozása során történő felhasználásra szánják őket:
a) a 2727/75/EGK rendelet A. mellékletében említett termékek, kivéve a 2309 KN-kód alá tartozó termékeket;
b) az 1418/76/EGK rendelet [10] 1. cikke (1) bekezdésének c) pontjában említett termékek."
2. A melléklet helyébe e rendelet melléklete lép.
2. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1988. november 9-én.